
 15.12.2020
 BG
 Официален вестник на Европейския съюз
 L 423/37
 РЕГЛАМЕНТ ЗА ИЗПЪЛНЕНИЕ (ЕС) 2020/2085 НА КОМИСИЯТА
 от 14 декември 2020 година
 за изменение и поправка на Регламент за изпълнение (ЕС) 2018/2066 относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета (1), и по-специално член 14, параграф 1 от нея,
 като има предвид, че:
 (1)
 С Регламент за изпълнение (ЕС) 2018/2066 на Комисията (2) се определят правила за мониторинга и докладването на емисиите на парникови газове от дейностите, които са предмет на Директива 2003/87/ЕО. По-специално, в Регламент за изпълнение (ЕС) 2018/2066 се определят правила за мониторинга на емисиите от биомаса, които са в съответствие с правилата за използването на биомаса, предвидени в Директива No 2009/28/ЕО на Европейския парламент и на Съвета (3). Директива (ЕС) 2018/2001 на Европейския парламент и на Съвета (4) отменя Директива 2009/28/ЕО, считано от 1 юли 2021 г. Поради това е целесъобразно да се приведат в съответствие разпоредбите относно мониторинга и докладването на емисиите от биомаса, определени в Регламент за изпълнение (ЕС) 2018/2066, с правилата, предвидени в Директива (ЕС) 2018/2001, по-специално по отношение на съответните определения и критериите за устойчивост и за намаление на емисиите на парникови газове при използването на биомаса. Също така, тъй като в Директива (ЕС) 2018/2001 се определят критериите за устойчивост и за намаление на емисиите на парникови газове за горивата, използвани за енергийни цели, критериите за устойчивост за биомаса съгласно Регламент за изпълнение (ЕС) 2018/2066 следва да се прилагат само в случай на изгаряне на биомаса в инсталация или като биогориво за въздухоплаването. От съображения за правна сигурност е необходимо също така да се поясни, че когато биомасата, използвана за горене, не отговаря на критериите за устойчивост и за намаление на емисиите на парникови газове, нейното въглеродно съдържание следва да се смята за изкопаем въглерод.
 (2)
 Съгласно Делегиран регламент (ЕС) 2019/331 на Комисията (5) и Регламент за изпълнение (ЕС) 2019/1842 на Комисията (6), от оператора на инсталация, кандидатстваща за безплатно разпределение на квоти в съответствие с член 10а от Директива 2003/87/ЕО се изисква да включи съответните разпоредби за мониторинг в план относно методиката за мониторинг, който подлежи на одобрение от компетентния орган. В плановете за мониторинг на инсталациите, на които е предоставено безплатно разпределение на квоти, не е нужно да се включват допълнителни елементи. Съответно, вече не е необходимо да се предоставя на държавите членки възможността да изискват включването на такива елементи.
 (3)
 По време на преходния етап между уведомяването за изменение на план за мониторинг и одобрението на новия изменен план от компетентния орган следва да се избягва всеки пропуск в мониторинга или прилагането на по-малко точна методика. Поради това следва да се поясни, че